cyanic-selkie/wikianc huggingface dataset:
Flekkbjørnespinner
Utbredelse
Den finnes bare i fjellet eller lengst nord fra Norge til Sibir. Den finnes i Sentral-Asia, Mongolia og Alaska. I Norge bare i Finnmark.
Maria Gripe-prisen
Maria Gripe-prisen er en svensk litteraturpris som ble etablert i 2005 av barnebokforlaget Bonnier Carlsen. Prisen er på 50 000 kr og skal deles ut hvert år. Den har ikke blitt delt ut siden 2008.
Flekkbjørnespinner
Navnet
Det latinske navnet Holoarctia betyr nordlig, bare i nord. Navnet puengeleri er utledet av navnet til den tyske entomologen Rudolf Püngeler. På svensk heter den Arktisk igelkottspinnare.
Maria Gripe-prisen
Maria Gripe-prisen er en hyllest til forfatteren Maria Gripe, og skal tildeles en forfatter som «genom sitt författarskap givit unga läsare möjlighet att möta en värld av fantasi och verklighet med den unga människan i centrum.»
Brandenburg-Görden fengsel
Brandenburg-Görden fengsel (tysk: Justizvollzuganstalt (JVA) Brandenburg an der Havel) er et fengsel i bydelen Görden i byen Brandenburg an der Havel. Fengselet ble oppført 1928 til 1931. Det ble til 1935 omdannet til det sikreste og mest moderne arresthus i Europa, med plass til omkring 1800 innsatte.
Fengselsområdet omfatter et museum over anlegget i den nasjonalsosialistiske perioden 1933 til 1945 (Zuchthaus Brandenburg-Görden). I denne perioden var nær 60 % av de innsatte politiske fanger. På begynnelsen av den andre verdenskrig kom dømte fra hele Europa til fengslet. Fra 1940 var fengslet også rettersted da det ble installert en giljotin i en av garasjene. Ca. 2030 mennesker ble henrettet i Brandenburg-Görlitz fengsel i løpet av krigsårene.
Etter avslutningen krigen ble fengselet tatt i bruk for arresterte motstandere av det rådende SED-regimet.
Feira Nova (Pernambuco)
Feira Nova er en kommune i delstaten Pernambuco i nordøstregionen av Brasil.
Vesna Vulović
Vesna Vulović (serbisk: Весна Вуловић; født 3. januar 1950 i Beograd, død 23. desember 2016 samme sted) var en jugoslavisk-serbisk kvinne som ble verdenskjent etter å ha overlevd et fall på ti kilometer. Fallet førte henne i 1985 inn i Guinness rekordbok for å ha overlevd verdens lengste fall uten fallskjerm.
Vesna Vulović var flyvertinne i JAT og var en del av besetningen på JAT flight JU 367 som den 26. januar 1972 ble sprengt av en bombe i luften over daværende Tsjekkoslovakia, på vei fra København til Zagreb. Som eneste ombord overlevde hun et fall på 10 160 meter. Hun satt fastspent i flysetet i flyets haleseksjon da en skogvokter fant henne etter ulykken. Hun husket aldri ulykken eller at hun ble reddet. I 2008 fortalte hun at det eneste hun husket var at hun hilste på passasjerer før flyet lettet. Det neste minnet var at hun våknet på sykehus med moren ved sin side. Omstendighetene rundt bombeeksplosjonen ble aldri fullt klarlagt, men det ble antatt av jugoslaviske og tsjekkoslovakiske myndigheter at den kroatiske terrororganisasjonen Ustasja sto bak.
Kaitakoski kraftverk
Kaitakoski kraftverk (Кайтакоски гидроэлектростанция, Kaitakoski gidroelektrostantsija; Kaitakosken vesivoimalaitos) er et vannkraftverk like nedenfor Enaresjøen i Pasvikelva, beliggende i Murmansk fylke, Russland. Eier er det statlige energiselskapet TGK-1.
Fallet som utnyttes er 7 meter høyt. Det er installert to Kaplanturbiner på totalt 11 MW. Midlere årsproduksjon er på 70 GWh. Demningen er 15 meter høy og 553 meter lang.
Ottilia Adelborg-prisen
Ottilia Adelborg-prisen er en svensk litteraturpris. Den utdeles av Gagnef kommune til minne om Ottilia Adelborg og ble etablert i 2000. Prisen utdeles annenhvert år til en barnebok-illustratør.
Bendik Wold
Bendik Wold (født 7. november 1979) er en norsk forlegger, journalist og debattant. Han er født i Trondheim, og har vokst opp på Hamar.
Liv og virke
Wold var aktiv i Hamar og Hedmark Sosialistisk Ungdom da han gikk på Hamar katedralskole, og kom senere inn i sentralstyret.
I 1999 begynte han som kulturjournalist i Klassekampen under Jon Michelet som sjefredaktør. I 2002 fikk han stillingen som litteraturredaktør i Morgenbladet, men i 2006 gikk han tilbake til Klassekampen, som redaktør for avisas nye litteratursatsing på lørdager, Bokmagasinet. I april 2008 sluttet Wold i Klassekampen for å starte Flamme Forlag sammen med forfatter Nils-Øivind Haagensen. I september 2016 ble Wold på nytt en del av Klassekampens kulturredaksjon, denne gangen som ny kulturredaktør etter Haakon Flemmen.
Wold er gift med journalist og tidligere sjefredaktør i Morgenbladet Anna B. Jenssen.
Forfatterskap
I 2004 skrev Wold boka Tredje venstre (2005) sammen med Magnus Marsdal. I 2009 gav han, sammen med Nils-Øivind Haagensen, ut boka Brenn ned skiten. Boka er et slags politisk-litterært manifest for forlaget Flamme, i form av en samling essays, artikler og intervjuer. Morgenbladet mente boka ville påkalle både begeistring og hoderysting. I 2018 gav Wold ut romanen Canada Dry  - en halvt satirisk og halvt sentimental roman om et beskyttet, men besværlig liv i Norges hovedstad. Dagbladet gav boka terningkast fire, og anmeldelsen inneholdt uttrykk som "troverdig skildring", "språklig sikker" og "imponerende troverdig" om boka. Aftenpostens anmelder var litt mer lunken i sine uttalelser og mente at boka har "...gode partier, men utilfredsstillende slutt."
Hurra for mæ
Hurra for mæ er Terje Tyslands 15. plateutgivelse og ble utgitt på Columbia Records i 1995. Hurra for mæ lå i èn uke på VG-lista med en 30.-plass som beste plassering.
Holger Rørdam
Holger Frederik Rørdam (født 14. juni 1830 i Laastrup, død 12. mai 1913 i Lyngby) var en dansk prest og historiker.
Holger Rørdam var sønn av den kjente presten Hans Christian Rørdam. Han ble student i 1847 og cand. theol. i 1853, men kastet seg så over historiske studier. Hans første historiske avhandling var «De danske og norske Studenters Deltagelse i Kjøbenhavns Forsvar mod Karl Gustaf» (1855). 1860–64 var han sogneprest i Angel. Etter krigen bodde han en tid i København, før han i 1869 ble prest i Kornerup og Svogerslev på Sjælland. Fra 1883 var han prest i Brændekilde og Bellinge på Fyn, og fra 1883 i Lyngby ved København.
Som historiker var Rørdam først og fremst opptatt av kirkehistorie. Han skrev om Kjøbenhavns Kirker og Klostre i Middelalderen (1859–63), og beskrev Sønderjyllands kirkehistorie i Kirkekalender for Slesvig (1862–64). I 1867 tok han doktorgraden med en avhandling om «Historieskrivningen og Historieskriverne i Danmark og Norge siden Reformationen».
Attentatsforsøket mot Karzai april 2008
Attentatsforsøket mot Karzai i april 2008 fant sted 27. april 2008 da seks soldater fra Taliban angrep et offentlig arrangement i Afghanistans hovedstad Kabul der Afghanistans president Hamid Karzai deltok.
Ferreiros
Ferreiros er en kommune i delstaten Pernambuco i nordøstregionen av Brasil.
Attentatsforsøket mot Karzai april 2008
Bakgrunn
Den norske ambassaden hadde tre dager før angrepet advart nordmennene i Afghanistan mot å være med på offentlige arrangementer 27. april, da det ifølge ambassaden ble vurdert av sikkerhetsanalytikere at «enkelte terrormiljøer – inkludert miljøet som sto bak den tragiske aksjonen mot Serena hotell – har planer om lignende anslag».
Angrepet
En offisiell markering av 16-årsdagen for kommuniststyrets fall i Afghanistan, med en militær parade, var akkurat satt i gang da angrepet begynte. Angrepet ble innledet da spillingen av nasjonalsangen. Medlemmer av den afghanske regjeringen sammen med flere andre høytstående politiske ledere måtte kaste seg ned da skytingen begynte. Angrepet skal ha stammet fra et hus i nærheten av paraden, iflg Reuters. Direkte fjernsynsbilder viste at to sikkerhetsvakter ble såret da det ble skutt mot en menneskemengde. Den direkte fjernsynsoverføringen ble brutt, og hele arrangementet ble stoppet. Karzai ble omringet av livvakter, eskortert inn i en svart Land Cruiser og brakt i sikkerhet. Det oppsto etter hvert rene skuddvekslinger mellom angriperne og afghanske soldater som var på arrangementet. Ubekreftede meldinger kom også om to eksplosjoner på området. Taliban meldte også at de brukte RPG-raketter i angrepet.
Skader
President Karzai unnslapp angrepet uten skader. Tre ble drept, et parlamentsmedlem av den afghanske nasjonalforsamlingen var blant de som ble drept. To parlamentsmedlemmer og et antall sivile ble skadet, totalt skal 11 personer ha blitt skadd. Øverstkommanderende for de internasjonale ISAF-styrkene i Afghanistan, general Dan McNeil, var også til stede under markeringen, men ble ikke skadd.
Gjerningsmennene
Tre av gjerningsmennene ble drept og tre andre arrestert, iflg uttalelser fra Taliban. Ifølge uttalelser fra Taliban var angriperne utstyrt med gevær av typen AK-47 og selvmordsvester. President Karzai bekreftet senere at flere gjerningsmenn var arrestert. To afghanske menn, fra henholdsvis forsvars- og innenriksdepartementet, ble senere arrestert, mistenkt for å ha arbeidet for attentatmennene.
Ansvar
Taliban tok på seg ansvaret for angrepet. Taliban-talsmannen Zabihullah Mujahid sa til Reuters: «Vi hadde våre folk der som løsnet skudd mot Karzai» Taliban sa også at angrepet ikke var direkte rettet mot Karzai, men var en måte å vise hvor enkelt Taliban kunne angripe slike arrangement selv inne i selve Kabul.
En talsmann for den afghanske etterretningstjenesten sa 1. mai at en av de attentatmennene som ble drept i forbindelse med attentatet mot Karzai, også var koblet til angrepet mot Kabul Serena Hotell i januar 2008. Humayun var sjåføren til terroristene som angrep hotellet. Humayun ble derfor regnet som et av medlemmene i gruppen tilknyttet Sirajuddin Haqqani, som en mente stod bak angrepet mot Serena Hotell.
BBC Worldwide
BBC Worldwide Limited er et datterselskap av British Broadcasting Corporation, som ble opprettet etter en omorganisering av dets forløper BBC Enterprises i 1995.
Worldwide er ansvarlig for en stor mengde kommersielle virksomheter, hovedsakelig forbundet med produkter fra BBC. Selskapets arbeid inkluderer investering i filmer og TV-produksjoner. Worldwide vil ofte tilby flere midler for utvikling av BBC-produksjoner og til gjengjeld få diverse rettigheter til programmene. Nylig har Worldwide eksperimentert med å gjøre det også for programmer laget av andre enn BBC, slik som dramaet Mine All Mine som ble laget av Red Production Company og vist på BBCs rival ITV.
Andre områder Worldwide opererer i er salg og distribusjon av programmer internasjonalt, TV-kanaler over både kabel og satellitt (slik som UKTV i Storbritannia, BBC America i USA og BBC Canada i Canada), utgivelse av bøker og magasiner (hvor det mest kjente er Radio Times), VHS og DVD, lydbøker, musikk, CD-ROM, språkundervisning, utdanningsvideoer og opplæring, interaktiv telefoni, salg av filmopptak fra biblioteker, abonnementer på blader, utstillinger, direktesendte begivenheter og kontroll over film og andre media.
Disse kommersielle virksomhetene lar BBC Worldwide returnere profitten til BBC slik at de kan investere i flere programmer (£145 millioner i 2004/05). Likevel har BBC ofte blitt kritisert i de siste årene på grunn av pengene de tjener på Worldwide. Noen av rivalene har protestert på at Worldwide har en fordel av at de kan utnytte og selge fra BBCs programkatalog.
Det har vært mange spekulasjoner rundt BBCs potensielle salg av Worldwide, spesielt delen av virksomheten som utgir magasiner, for å berolige kritikerne og få en solid profitt. En nylig gjennomgåelse av BBCs kommersielle virksomheter konkluderte med at de ville bare utgi titler som var forbundet med deres programmer eller sjangre. På grunn av dette solgte BBC Worldwide eve magazine til Haymarket Group.
I juli 2004 ble det kunngjort at den delen som utgir DVD-er, BBC Video, som har utgitt programmer av BBC på hjemmevideoformat siden begynnelsen på 1980-tallet, vil bli fusjonert med VCI, en utgiver av video som eies av Woolworths Group plc. Det nye selskapet vil bli kalt 2 Entertain Ltd. 60 % vil bli eid av Worldwide og 40 % av Woolworths. Dette blir den sjette største utgiveren av video og DVD i Storbritannia, og det største merke som er heleid av britiske selskaper. Worldwide vil beholde rettighetene på alle BBC-programmer selskapet vil utgi.
Veøy
Veøy er et tidligere herred i Møre og Romsdal opprettet som Veøy formannskapsdistrikt i 1837.
1. januar 1964 ble det meste av Veøy slått sammen med Eid, Grytten, Hen og Voll kommuner til den nye Rauma kommune. Ved sammenslåingen hadde denne delen av Veøy 1 400 innbyggere. Sekken, Veøya og Nesjestranda i Veøy ble på samme tidspunkt overført til Molde kommune. I disse tre kretsene var det ved sammenslåingen 756 innbyggere.
Veøy er også et tidligere prestegjeld i Indre Romsdal prosti. Ved nedleggelsen 1. februar 1970 ble Veøy hovedsogn overført til Bolsøy prestegjeld, mens sognene Vågstranda og Holm gikk over til Grytten. Navnet Veøy AS på et av Norges største transportselskaper har opprinnelse i Veøy.
Flores (Pernambuco)
Flores er en kommune i delstaten Pernambuco i nordøstregionen av Brasil.
Grytten
Grytten er en tidligere kommune i Møre og Romsdal opprettet som Grytten formannskapsdistrikt i 1837.
1. januar 1902 ble Hen skilt ut fra Grytten som egen kommune. Grytten hadde etter delingen 1 728 innbyggere.
1. januar 1964 ble Grytten slått sammen med Eid, Hen og Voll kommuner samt det meste av Veøy kommune til den nye Rauma kommune. Grytten hadde ved sammenslåingen 3 683 innbyggere.
Siste fungerende ordfører i Grytten kommune var daværende stortingsrepresentant Hans Hjelle.
Grunnkretser i Bindal kommune
Grunnkretser i Bindal kommune er delområder og grunnkretser som seksjonerer Bindal kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Husebyskogen
Husebyskogen (også kalt «Stubbers») eller «Gardeskogen» er et grøntareal som ligger på Huseby i Oslo. Området brukes som friareal for Oslos befolkning om som øvingsområde for Kongens Garde (Huseby leir) Husebyskogen var opprinnelig ca. 400 mål. Da Forsvaret solgte ut store eiendommer i 2004, ble to store arealer av Husebyskogen solgt til henholdsvis Høegh eiendom og USAs ambassade. Etter dette lovet politikerne i bystyret å verne restarealet. Husebyskogen består av ulike naturtyper som edelløvskog, svartorsumpskog, slåttemark og eng, og grenser til den nasjonalt verneverdige Mærradalen. Området inneholder mye verdifullt biologisk mangfold; mange rødlistede arter og prioriterte naturtyper. 99 fuglearter er registrert. Husebyskogen brukes mye av lokale skoler og idrettsforeninger, og betraktes som en av Oslos viktigste grønne lunger.
Ambassadesaken
I 2004 kjøpte USAs ambassade 40 mål av Husebyskogen fra Forsvaret for 80 millioner kroner, med tanke på å bygge en sterkt befestet ambassade. Disse planene ble ikke bifalt av naboer og naturvernere, og en spontan folkeaksjon, Aksjon Vern Husebyskogen, oppstod. En rekke politiske partier i hovedstaden, deriblant Arbeiderpartiet, Venstre, Sosialistisk Venstreparti og Rødt, gikk også sterkt mot planene og lovet å ikke stemme for å gi tillatelse til ambassadebygging i Husebyskogen. Men et medlem av Arbeiderpartiet (Tom Pape) og et møtende varamedlem for Venstre (Ane Willumsen) sikret flertall for ambassadebygging sammen med Høyre, Fremskrittspartiet og Kari Pahle fra SV.
Aksjon Vern Husebyskogen gikk sammen med Naturvernforbundet Oslo og Akershus og andre organisasjoner til sak mot kommunen og Staten for å stanse ambassadeplanene, men tapte i Høyesterett i mai 2009. Ledende jurister har senere karakterisert denne høyesterettsdommen som feil.
Referanser
<References />
Stripped (Steinar Albrigtsen-album)
Stripped er et musikkalbum utgitt av Steinar Albrigtsen i 2001. Etter plateutgivelsen og turneen tok han seg en pause.
Münsterland
Münsterland er et landskap og en historisk region i den nordlige delen av Nordrhein-Westfalen. Landskapet omfatter de fire Landkreise Kreis Steinfurt, Kreis Coesfeld, Kreis Warendorf og Kreis Borken, deler av enkelte andre kretser, og den kretsfrie byen Münster, som er sentrum i landskapet.
Ar-Zimrathôn
Ar-Zimrathôn Kings of Númenor Ar-Zimrathôn Ar-Zimrathôn 亞爾-印卡松
Floresta (Pernambuco)
Floresta er en kommune i delstaten Pernambuco i nordøstregionen av Brasil.
Dennis Archer
Dennis Wayne Archer (født 1. januar 1942 i Detroit) er en amerikansk advokat og politiker. Han var boregermester i Detroit fra 1993 til 2001. Han satt i Michigans høyesterett fra 1986 til 1990.
De tyske kristne
De tyske kristne, på tysk die Deutsche Christen, forkortet DC, var en pseudoreligiøs, rasistisk, antisemittisk og nasjonalsosialistisk protestantisk organisasjon som ble opprettet av det tyske nazistpartiet NSDAP i 1932. Organisasjonen eksisterte innenfor det Tredje rike i et forsøk på å «misbruke» kristendommen til nasjonalsosialistisk propaganda. Organisasjonen inngikk som et ledd i nazistenes Gleichschaltung, hvor de prøvde å innføre totalitær kontroll over alle sider ved samfunnet, påtvinge samfunnet sin egen doktrine og tenkemåte og å kontrollere så mange sider som mulig av folks hverdagsliv.
Fra De tyske kristne oppstod Deutsche Evangelische Kirche (den tyske rikskirken) som var direkte styrt av det nasjonalsosialisiske regimet og hadde en egen «riksbiskop» (Reichsbischof), den protestantiske teologen Ludwig Müller (1883–1945).
Frederic Hauge
Frederic Hauge (født 15. august 1965 i Sandefjord) er en norsk miljøaktivist og leder av miljøstiftelsen Bellona. I en alder av 20 år stiftet Hauge i 1986 miljøstiftelsen Bellona sammen med Rune Haaland. Han var som ung aktiv i Natur og Ungdom. Aksjonsformene hans har ført til at han har blitt arrestert og bøtelagt en rekke ganger. Hauge har i årenes løp drevet organisasjonen frem til å bli en viktig faktor i miljøvernarbeidet i Norge.
I 2007 ble Hauge valgt til viseformann i Europakommisjonens teknologiplattform for CO2-håndtering (ZEP), og oktober samme år kåret det amerikanske nyhetsmagasinet Time Magazine ham som en av verdens miljøhelter (sammen med blant andre Al Gore og Robert Redford).
Historikk
Hauge var organisasjonssekretær i Natur og Ungdom fra 1985 (20 år gammel) og ble samme år for første gang portrettert på NRK-TV. Hans første profilerte aksjon var samme år mot Hydro Polymers på Rafnes. Tre aktivister fra NU, blant dem Frederic Hauge, klatret opp i et destillasjonstårn på Hydro Rafnes og hang ut et banner med tittelen Fem år med EDC Hva gjør SFT.
Hauge stiftet Bellona 16. juni 1986 og har siden midten av 80-tallet deltatt i flere demonstrasjoner og aksjoner mot forskjellige industrianlegg og områder med giftdeponier rundt om i landet.
På vei til en konferanse høsten 1989 sammen med Morten Harket ble Hauge arrestert i Osaka i Japan, etter at tollere fant seks gram hasj i sigarettpakken hans. Saken ble senere henlagt. I 2006 ble Hauge nok en gang arrestert, denne gangen etter at en politihund ble oppmerksom på ti gram hasj i lommene hans under Stavernfestivalen utenfor Larvik. Denne gang vedtok Hauge en bot på 10 000 kroner for oppbevaring.
Fra 1996 var Hauge og Bellona sterkt engasjert i rettssaken mot den tidligere russiske ubåtkapteinen og miljøverneren Aleksandr Nikitin som på grunn av sitt samarbeid med Bellona ble tiltalt for forræderi og spionasje. Nikitin risikerte dødsstraff, og saken fikk internasjonal oppmerksomhet. Aleksandr Nikitin ble frifunnet i 1999. Bellona hadde millionutlegg i forbindelse med denne prosessen.
Hauge har siden midten av 1990-tallet markert seg som en sterk motstander av bygging av tradisjonelle gasskraftverk i Norge. Han har i den forbindelse nedlagt mye arbeide for at Norge skal satse på CO2-frie gasskraftverk. Fra 2001 har han også markert seg som motstander av planene om en eventuell oljeboring i Lofoten, Vesterålen og Senja. Hauge, som har seks barn, giftet seg på nytt i 2014 med Ingrid Kristensen, som også arbeider i Miljøstiftelsen Bellona.
Arne Ringnes
Ringnes ble cand. jur. i 1982. Fra 1983 til 1985 var han ansatt i Justisdepartementets lovavdeling. Han var sekretær for Opphavsrettsutvalget fra 1983 til 1986. Fra 1985 til 1986 var han dommerfullmektig ved Indre Follo sorenskriverembete.
I 1986 ble Ringnes ansatt som advokatfullmektig i det firmaet som i dag er advokatfirmaet Thommessen. I 1988 ble han advokat, og i 1989 partner i firmaet. Fra 2000 til 2003 ledet Ringnes lovutvalget som utredet immaterialrettslige problemstillinger ved universitetene og høyskolene (Immaterialrettsutvalget). Som partner i Thommessen ledet han firmaets avdeling for immaterialrett. Han ble regnet som en av Norges aller fremste immaterialrettsadvokater.
Ringnes fratrådte som partner og advokat i Thommessen da han ble utnevnt til høyesterettsdommer i 2014.
Terrorangrepene i Mosul 27. april 2008
'''Terrorangrepene i Mosul 27. april 2008''' skjedde da minst fire selvmordbombere angrep fire ulike mål i Mosul, nord-Irak.
Bakgrunn
Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt, og de skal ha regruppert seg her etter å ha blitt jaget fra Bagdad og det vestlige Irak.
Angrepet
Terrorangrepet skjedde som en serie av fire koordinerte angrep mot ulike mål i byen. Det første angrepet skjedde da en bil ble kræsjet med en politibil i sentrum av byen, og ble etterfulgt av en selvmordsbomber som sprengte seg og bilen han satt i, nær et militært sjekkpunkt i Al-Tahreer-området. En tredje selvmordsbomber detonerte og sprengte en tankbil i det vestlige Tal al-Ruman-området av byen. Det fjerde angrepet kom da en bombe gikk av i et parkert kjøretøy i det sørlige Al-Tayran av byen.
Skader
Antallet drepte og sårede varierte noe. BBC meldte om 7 drepte og 20 sårede, mens Al Jazeera meldte om høyere tall: 9 drepte og 31 sårede. De fleste ofrene kom da en politibil ble truffet, seks skal ha bli drept der, inklusive to politimenn. 15 sivile skal ha blitt såret da tankbilen eksploderte.
Storstrøms amt
Storstrøms Amt dekket Sydsjælland, Lolland, Falster og Møn.
Amtet bestod av følgende kommuner:
Danmark var frem til 1. januar 2007 inndelt i seksten amter. Disse ble erstattet av fem regioner.
Grunnkretser i Agdenes kommune
Grunnkretser i Agdenes kommune er delområder og grunnkretser som seksjonerer Agdenes kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Homoiosternus
Homoiosternus er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore, ensfarget gulbrune skarabider.
Levevis
Artene er knyttet til furu- og eikeskoger mellom 2000-3000 meter over havet, der larvene utvikler seg i råtnende trestokker. Utviklingen tar trolig to år. De voksne billene eter trolig blader.
Utbredelse
Slekten er utbredt i Mexico.
Frei Miguelinho
Frei Miguelinho er en kommune i delstaten Pernambuco i nordøstregionen av Brasil.
Marivannet
Marivannet er et tjern som ligger i Drammen kommune i Viken fylke. Tjernet ligger ca. 3 km nord for tettstedet Solbergelva. Ved dette vannet har det vært drevet fiske (Abbor og Ørret), bærplukking og hytteliv i lange tider. Det er i dag vel 25 hytter rundt dette vannet og området er mye bruk av turgåere.
Nerdamsveien, en ny skogsbilvei som følger den tidligere traseen over svabergene og skogsgrunnen, ble åpnet 11. juni 2016. Denne er åpen for allmenn ferdsel, med parkering noe sør for Nerdammen, ca 1 km fra Marivannet.
Døgnvillhet
Døgnvillhet er et uttrykk for den fysiologiske reaksjon som inntreffer når man endrer kroppens døgnrytme, som for eksempel ved skiftarbeid eller ved å reise gjennom flere tidssoner med fly (kalt jet lag). Døgnvillhet er en døgnrytmeforstyrrelse av ikke-kronisk type.
Typiske tegn på døgnvillhet:
Jet lag
Jet lag oppleves ofte verre når man reiser østover enn hvis man reiser vestover. Dette er fordi døgnet blir forkortet hvis man reiser østover og omvendt.
Kroppen har lettere for å tilpasse seg til et lenger døgn enn et kort. Vanligvis klarer man å korrigere døgnrytmen med 1 til 1½ timer hvert døgn.
Behandling
Lys og sosiale faktorer hjelper til med å snu døgnrytmen. Lys om kvelden skyver døgnrytmen fremover i tid så man sover senere, lys om morgenen trekker døgnrytmen tilbake i tid så så man sover tidligere.
Medikamentet melatonin gitt 12 timer faseforskjøvet i forhold til lys kan også ha effekt, men er ikke like effektivt som systematisk lyseksponering.
En annen utprøvet metode er ved avreise å stille klokka likt ankomststedet og innrette søvnen deretter. Bruk sovetablett for å sove godt 6-7 timer på flyet og da forhåpentligvis våkne uthvilt for å gå «rett på jobb». Fordelen med metoden er at man slipper forberedelser og senere omstillingstid ved ankomst.
På mange nyere flytyper er det skjermer, enten i stolryggen foran passasjeren eller som nedfellskjermer i taket, og disse viser ofte kart (i forskjellig målestokk) over det området flyet befinner seg i. Her kan og avleses informasjon om klokkeslett på ankomststedet og tiden i den tidssonen flyet flyr over i øyeblikket.
Et godt tiltak kan derfor være å stille klokken slik at riktig tid vises, fra tidssone til tidssone. Særlig gjelder dette for flyvninger østover, som for eksempel fra Europa til Asia. Dette kan for mange være til hjelp for å tilpasse seg etter tidssonene.
Mesterligaen 2012/2013
Mesterligaen 2012/2013 er den 58. utgaven av Mesterligaen. Kvalifiseringen begynte 3. juli 2012 og varte frem til 29. august. Finalen i turneringen spilles lørdag 25. mai 2013 på Wembley Stadium i London. Dette vil bli den syvende gangen Wembley Stadium, både den gamle og den nye, vil arrangere en mesterligafinale.
Selv om dette finalespillet kommer bare to år etter at Wembley Stadium sist hadde finalen, ble arenaen valgt i anledning av FAs 150-årsjubileum det året, ifølge UEFAs president Michel Platini.
Koeffisienttabell for Europaspill i 2012-2013
Totalt deltar 76 lag, fra de 52 medlemsforbundene i UEFA. De ulike landene får deltakelse iht UEFA-koeffisientene, basert på de resultatene lag fra de ulike land har oppnådd i Mesterligaen og Europaligaen:
Deltakende lag
Ligaplasseringen som danner grunnlaget for deltakelsen i parentes.
Spilletider og trekninger
Alle trekninger vil foregå i UEFAs hovedkontor i Nyon i Sveits, om ikke annet er oppgitt.
Kvalifisering
Det var to forskjellige kvalifiseringer. Den ene var for klubber som vant ligaen de deltok i, men som ikke var automatisk kvalifisert til gruppespillet. Den andre var for lagene som ikke vant ligaen de deltok i og ikke var automatisk kvalifisert til gruppespillet. I de to første kvalifiseringsrundene var det kun seriemestere fra de nasjonale ligaene som deltok.
Første kvalifiseringsrunde
I første kvalifiseringsrunde deltok seks seriemestere fra de nasjonale ligaene som var rangert fra 48-53. De tre vinnerne over to kamper avanserte til andre kvalifiseringsrunde. Kampene ble trukket 25. juni 2012. Første runde ble spilt 3. juli, med returkamper 10. juli 2012.
Andre kvalifiseringsrunde
I andre kvalifiseringsrunde deltok de tre vinnerne fra første kvalifiseringsrunde sammen med 31 seriemestere fra de nasjonale ligaene som var rangert fra 17-49 (unntatt Liechtenstein). Det var totalt 34 lag, og de 17 vinnerne over to kamper avanserte til tredje kvalifiseringsrunde. Kampene ble trukket 25. juni og spilt 17.-18. juli, med returkamper 24.-25. juli.
Tredje kvalifiseringsrunde
Inn i tredje kvalifiseringsrunde kom det i tillegg ti lag som ikke var nasjonale mestere, men fra land med så høy UEFA-koeffisient at de har flere lag med i turneringen. Disse spilte mot hverandre i den såkalte League Route, mens de 20 nasjonale mestrene spilte mot hverandre i den såkalte Champions Route.
Lag 1 hadde første hjemmekamp. Kampene 1-10 var mellom nasjonale mestere, og kampene 11-14 varr øvrige deltakende lag. Alle de tapende lagene i denne kvalifiseringsrunden gikk inn i play off-runden i 2012–13 Europaligaen.
Play off
Trekningen av play off-runden ble foretatt 10. august og første kamp blir spilt 21. og 22. august, og med returkamper 28. og 29. august 2012.
Play off-runden ble også delt i to seksjoner, en for de 10 vinnerne som kvalifiserte seg gjennom Champions Route i tredje kvalifiseringsrunde (kampene 1-10) og en for de øvrige, ikke nasjonale mesterne gjennom League Route. Et seedet lag ble trukket mot et ike-seedet lag, likeledes hven som skal ha første hjemmekamp.
De tapende lagene i begge seksjoner gikk inn i gruppespillet i Europaligaen.
Nasjonale mestere
De 10 vinnerne fra den tredje kvalifiseringsrunden for nasjonale mestere vil spille delta i play off runden for nasjonale mestere.
Ikke-mestere
De 10 lagene i denne rundene vil være de fire vinnerne fra den tredje kvalifiseringsrunden for ikke-mestere og de seks lagene som gikk direkte inn i denne runden.
Kampene
* Denne kampen ble snudd etter den opprinnelige trekningen
Gruppespill
32 lag spilte i gruppespillet. Av disse var 10 fra play off runden (fem nasjonale mestere og fem ikke-mestere) og 22 lag direkte kvalifiserte. Lagene ble seedet i seedingsgrupper iht. klubbkoeffisienten. Unntatt fra dette var Chelsea som automatisk hadde høyeste seeding som tittelforsvarer. Disse fire seedinggruppene besto av åtte lag som gikk etter trekningen inn i hver av de åtte gruppene i gruppespillet. Lagene i de åtte gruppene spilte mot hverandre hjemme og borte. Lag fra samme land ble ikke plassert i samme gruppe. Gruppevinnere og toerne gikk til 8-dels finaler, mens de som kom på tredjeplass gikk inn i play off runden i 2012–13 Europaligaen, hvor de fire lagene med best plassering i Mesterligaens gruppespill blir seedet sammen med de 12 gruppevinnerne i Europaligaen, mens de øvrige lagene på tredjeplass i Mesterligaens gruppespill vil bli seedet sammen med lagene som kom på andreplass i Europaligaen.
*Kvalifisert som vinner i play offrunden
Dersom to lag endte på samme poengsum i gruppespillet, ble de rangert etter følgende kriterier:
Sluttspill
I sluttspillet spiller lagene utslagsturnering med hjemme- og bortekamp, bortsett fra finalen som vil bli spilt på Wembley Stadium i London 25. mai 2013. Trekningen til 1/8-finalene ble foretatt 20. desember 2012. I 1/8-finalene kunne ikke lag fra samme gruppe eller land bli trukket mot hverandre, mens alle kan møte alle i de etterfølgende rundene.
Alle oppgjørene i sluttspillet blir spilt hjemme/borte, bortsett fra finalen. Laget som har den høyeste sammenlagte resultatet går videre til neste runde. Dersom resultatet står likt etter to oppgjør, avgjøres avansementet etter bortemålsregelen. Dersom dette også er likt, spilles det to ekstraomganger på tilsammen 30 minutter. Dersom det ikke laget mål under ekstraomgangene, blir videre avansement avgjort ved straffesparkkonkurranse.
Dersom det står uavgjort resultat etter full tid i finalen, vil det bli spilt ekstraomganger og eventuell straffesparkkonkurranse for å kåre mesteren.
Åttendedelsfinaler
I trekningen av 1/8-finalene var vinnerne av hver gruppe seedet (lag 2 i tabellen nedenfor), mens lagene som kom på de åtte 2.-plassene var useedet. Et seedet lag ble trukket mot et useedet, og det seedete laget har hjemmekamp sist.
Første kamp ble spilt 12., 13., 19. og 20. februar. Andre kamp ble spilt 5., 6., 12. og 13. mars 2013.
Kvartfinaler
Kvartfinalene ble trukket 15. mars 2013. Kvartfinalenes første kamp ble spilt 2. og 3. april. Andre kamp vil bli spilt 9. og 10. april 2013.
Gameleira
Gameleira er en kommune i delstaten Pernambuco i nordøstregionen av Brasil.
Rajakoski kraftverk
Rajakoski kraftverk (Раякоски гидроэлектростанция, Rajakoski gidroelektrostantsija) er et vannkraftverk i Grensefoss (russisk fra Раякоски, Rajakoski) i Pasvikelva, beliggende i Murmansk fylke, Russland. Eier er det statlige energiselskapet TGK-1.
Fallet som utnyttes er 20,5 meter høyt. Det er installert to kaplanturbiner på totalt 43 MW. Midlere årsproduksjon er på 228 GWh. Demningen er 22 meter høy og 424 meter lang.
Mary av Gueldres
Mary av Gueldres (født 1433, død 1463) var Jakob II av Skottlands dronning. Hun var eneste datter (og arving) av Arnold von Geldern, som var hertug av Gueldres i Burgund. Hun ble gift med Jakob III av Skottland (1430–1460) i Holyrood Abbey i Edinburgh (1449). Hun født ham åtte barn.
Hun fungerte som regent for sin sønn, Jacob III av Skottland, da hennes mann døde på grunn av et uhell i en alder av knappe 30 år. Jacob II inspiserte en kanon som eksploderte ved et uhell. Sønnen ble kronet i en alder av ni år ved Kelso Abbey den 10. august 1460.
Under hennes styre var Skottland uforstyrret av invasjon og herjinger fra England som var mer enn nok opptatt med rosekrigene, og Skottland ble derfor etterlatt i fred. Derfor hadde handelen og økonomien en viss framgang. Under rosekrigene støttet hun Huset Lancaster, da hun i 1460 gav Margaret av Anjou en hær. Til gjengjeld ble Berwick-upon-Tweed avstått til Skottland.
Mary var troende kristen og grunnla kirken Trinity College Church ved Royal Mile i Edinbourg ca. 1460 til minne om hennes avdøde mann, men det eneste som gjenstår nå er kirkens sanktuarium som fungerer som stedet hvor messingen blir pusset. Hun fikk også bygget King’s Pillar i St. Giles til minne om sin manns tragiske skjebne.
Mary døde ved Ravenscraig Castle i Fife, og ble gravlagt Trinity College Church, skjønt hennes kiste ble flyttet til Holyrood Abbey i 1848.
Jäniskoski kraftverk
Jäniskoski kraftverk (Янискоски гидроэлектростанция, Jäniskoski gidroelektrostantsija) er et vannkraftverk i Pasvikelva, beliggende i fossen Jäniskoski («Harefossen»: ikke en tidligere foss med samme navn i Pasvikelva, i nærheten Boris Gleb) i Murmansk fylke, Russland. Eier er det statlige energiselskapet TGK-1. Anlegget ble påbegynt allerede i 1938 og hardt ødelagt under andre verdenskrig. Deretter ble det gjenoppbygd og satt i drift i 1951.
Fallet som utnyttes er 21,5 meter høyt. Det er installert to kaplanturbiner på totalt 31 MW. Midlere årsproduksjon er på 210 GWh. Demningen er 215 meter lang.
Frederik Bætzmann
Samuel Frederik Bætzmann (født 16. oktober 1841 i Trondhjem, død 2. mai 1913 i Roma) var en norsk journalist og forfatter.
Bætzmann ble student i 1858, og oppholdt seg 1860–63 i Italia, hvor han studerte estetikk og historie. 1864–1869 var han amanuensis ved universitetsbiblioteket i Kristiania, og var samtidig redaktør for Illustreret Nyhedsblad. 1867–71 var han medarbeider i Aftenbladet, og 1865–76 var han korrespondent for det svenske Aftonbladet. Som ung mann sto han under påvirkning av Bjørnstjerne Bjørnson, som ledet ham med i kampen for demokratiske reformer. Høsten 1871 trådte han derfor inn i redaksjonen av Dagbladet sammen med H. E. Berner.
I 1878 bosatte Bætzmann seg i Paris som korrespondent. Vinteren 1883–84 var han tilbake i Norge, og gjorde da et forsøk på å overta ledelsen av Dagbladet. Som motstander av riksretten i 1884 var han kommet i et kjøligere forhold til Venstre; derfor mislyktes forsøket. Skuffet over utviklingen i Norge ble han fra 1884 medlem av høyreavisen Aftenpostens redaksjon.
Bætzmann representerte ved en rekke anledninger Norge ved forskjellige internasjonale konferanser og organisasjoner. I 1878 deltok han i stiftelsen av Association internationale littéraire og til denne foreningens årsmøter, som ledet frem til vedtakelsen av Bern-konvensjonen. Bætzmanns «Udkast til Lov om Forfatterret» fra 1891 kom til å danne grunnlaget for den norske «Lov om Forfatterret og Kunstnerret» av 4. juli 1893. I 1889 var han Norges generalkommissær ved Verdensutstillingen i Paris.
1892–1908 hadde Bætzmann den politiske ledelsen av Aftenposten. Resten av livet tilbragte han i Roma, hvor han særlig var opptatt med å skrive et verk om Italias frihetskamp.
Han var sønn av Samuel Severin Bætzmann, far til Kitty Wentzel og svigerfar til Gustav Wentzel.
Andrej Dundukov
Andrej Dundukov (født 12. november 1966) er en tidligere russisk kombinertløper som representerte Sovjetunionen. Han vant to VM-medaljer i sølv på normaldistansen i VM 1989 etter Trond Einar Elden og en bronsemedalje i lagkonkurransen i VM 1987. Han var den første russeren som vant et kombinertrenn i Holmenkollen. Det gjorde han i 1990. Han har i tillegg en verdenscupseier fra et renn i 1986.
Nordsjö (Helsingfors)
Nordsjö (finsk: Vuosaari) er en bydel i Helsingfors, Finland. Bydelen er den største i Helsingfors med et areal på 15,4 km² og rundt 35,000 innbyggere (2008). Her ligger boligområdene Mellersta Nordsjö, Havs-Rastböle, Kallvik, Solvik og Rastböle og fritidsområdene Nordsjö gård, Nybondas og Svarta backen. I Bastö ligger Nordsjö hamn som kommer til å bli Finlands største.
thumb|left|Kallvik Nordsjö har sitt navn etter en herregård fra 1600-tallet. Området lå i Helsinge (nå Vanda) kommune og hadde frem til 1930-tallet et landlig preg med svensktalende befolkning. I 1966 ble området overført til Helsingfors, og boligbygging med blokkbebyggelse begynte etter kort tid. Bydelen er nå en av de raskest voksende i Helsingfors. Rundt 14 % av befolkningen har utenlandsk bakgrunn.
Norges Seilforbund
Norges Seilforbund er særforbundet for seiling under Norges idrettsforbund og olympiske og paralympiske komité.
De første seilforeningene i Norge ble stiftet i 1860-årene. Kongelig Norsk Seilforening fungerte som landsforbund inntil Norges Seilforbund ble stiftet. Daværende kronprins Harald var forbundets første formann, og 37 seilforeninger var tilsluttet da forbundet ble etablert i 1970. Dagens president i seilforbundet er Guro Steine, som ble valgt på seiltinget i 2021. Norges Seilforbund er tilsluttet Norges idrettsforbund og olympiske og paralympiske komité, Skandinavisk Seilforbund, European Sailing Federation (Eurosaf), International Foundation for Disabled Sailing (IFDS) og World Sailing (tidligere ISAF).
Presidenter i Norges Seilforbund
Formenn og presidenter
Seilkretser
Seilforbundet har i dag ti særkretser, etter at flere kretser ble lagt ned eller slått sammen i tråd med et tingvedtak, hvor:
Daigo Kobayashi
Daigo Kobayashi (小林大悟) (født 19. februar 1983) er en japansk fotballspiller. Han er offensiv midtbanespiller og spiller for den kanadiske klubben Vancouver Whitecaps. I 2009 var han utlånt til den norske klubben Stabæk.
Japan
Kobayashi har tidligere spilt for Tokyo Verdy (2001-2005, 100 kamper, syv mål) og for Omiya Ardija (2006-2008, 98 kamper, 15 mål).
Stabæk
Han er på lån i Stabæk ut 2009-sesongen. Han debuterte i Superliga-finalen mot Vålerenga og skåret også et av målene i 3-1 seieren. Han skåret senere sitt første seriemål den 19. april på et frispark mot.
Landslagsspill
Kobayashi har én A-landskamp for samt flere kamper på U20-nivå.
Aurora Leonor Jimenez Lorente
Aurora Leonor Jimenez Lorente, også kjent som Aurora Jimenez Lorente, (født 1964) er en norsk skuespillerinne av spansk opphav. Hun er opprinnelig fra Barcelona.
Fra 2007 til 2012 spilte hun hotellresepsjonisten Aurora i den norske TV-serien Hotel Cæsar, som gikk på TV 2. Hun har spilt mindre roller i en rekke andre TV-serier og spillefilmer, blant annet i deUSYNLIGE (2007), Ulvenatten (2008) og Den siste revejakta (2008).
I NRK-serien ORPS (2009) spilte hun moren til Murmel, som var en av de sentrale barnerollene i serien.
I 2014 hadde hun en mindre rolle i en episode av TV-serien Kampen for tilværelsen.
Nobodies (album)
Nobodies er et musikkalbum utgitt av Steinar Albrigtsen og Tom Pacheco i 2000.
Glória do Goitá
Glória do Goitá er en kommune i delstaten Pernambuco i nordøstregionen av Brasil.
Elcarmeniella
Elcarmeniella er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
En middelsstor, brungul skarabide. Arten kan kjennes fra nærtstående grupper på at dekkvingene har rader av tettstilte, grove punkter.
Levevis
Arten er i alle fall delvis nattaktiv og kommer til lys. Voksne biller forekommer i mai. Forøvrig er svært lite kjent om økologien til denne sjeldne arten.
Utbredelse
Slekten er utbredt i Mellom-Amerika (El Salvador, Guatemala og Honduras).
Det internasjonale byrå for mål og vekt
Det internasjonale byrå for mål og vekt (fransk: Bureau international des poids et mesures, vanlig forkortelse BIPM) er en internasjonal organisasjon for standarder for mål og vekt. BIPM er en av tre organisasjoner etablert for å vedlikeholde SI-systemet under meterkonvensjonen. BIPM ble etablert i 1875 og holder til i Sèvres i Frankrike.
Ringkjøbing amt
Ringkjøbing amt lå i Vestjylland.
Amtet bestod av følgende kommuner:
Danmark var frem til 1. januar 2007 inndelt i seksten amter. Disse ble erstattet av fem regioner.
Vito Mannone
Vito Mannone (født 2. mars 1988) er en italiensk fotballspiller som spiller for den franske klubben.
Han har tidligere spilt for blant annet.
Mannone ble signert av Arsène Wenger sommeren 2005. Han undertegnet en treårs kontrakt på en verdi av £350 000 fra. Han fikk sin debut for Arsenal i en treningskamp mot Barnet 16. juli 2005, der Arsenal vant 4-1.
Den 19. desember 2007 kunngjorde Arsenal at Mannone undertegnet en ny langtidskontrakt.
Stripet bjørnespinner
Stripet bjørnespinner (Grammia quenseli (Paykull, 1793)) er en bjørnespinner (Arctiidae).
Andre bjørnespinnere som bare lever i fjellet, eller helt nord er nordlig bjørnespinner, polarbjørnespinner og flekkbjørnespinner.
Utseende
Stripet bjørnespinner har en tykk og lite håret kropp og et tydelig vingemønster. Bakkroppen farget i gul-orange på sidene, ryggen er mørk brunsvart. Bakerst, hos hannen, er det lengre gul hårdusk. (anal-hårdusken). Brystpartiet har lyse gule linjer.
Stripet bjørnespinner har omtrent svarte framvinger. På hver vinge er noen lyse gule flekker eller linjer. Bakvingene er hovedsakelig gul-orange eller lyst grå flekker, eller omvendt, lyst grå, med noen mindre gule flekker. Vingespennet er mellom 27 og 40 millimeter. Vingene holdes taklagt bakover kroppen i hvile.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er behåret med brune hår på siden og lengre mørke hår på ryggsiden. Larvens kropp er litt blank og svart, med noen orange flekker på hvert ledd, som danner en punklinje, bakover kroppen. Utvokst blir den ca. 3-4 centimeter lang.
Levevis
Flygetiden er i juni og juli. De tar trolig ikke til seg føde i det voksne stadiet og besøker sjeldent blomster. Trolig tærer de på oppsamlete fettreserver.
Hunnen legger mellom 200 og 300 egg rett på marken, et og et. Hunnen lever bare noen dager eller uker og dør like etter eggleggingen.
Oleksandr Putsko
Oleksandr Volodymyrovytsj Putsko (ukrainsk: Олександр Володимирович Пуцко; født 4. august 1981) er en ukrainsk langrennsløper.
Han debuterte i verdenscupen i langrenn 20. november 2005, og hans beste individuelle verdenscup-plassering er en 48.-plass på 15 km fri teknikk fra 2009.
Putsko representerte Ukraina under Vinter-OL 2006 og 2010.
OL-resultater
Torino 2006
Vancouver 2010
Stripet bjørnespinner
Levevis
Stripet bjørnespinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er plassert på marken, mellom strå eller lignende. Kokongen er gjennomskinnelig spunnet og består også ofte av noe av larvens hårbekledning. Puppestadiet varer i tre til fire uker.
Utbredelse
Den finnes bare i fjellet eller lengst nord fra Norge til Sibir, samt i alpene i Europa, Mongolia,  Kina og Japan. Den finnes i Nord-Amerika. I Norge i Finnmark og det nordøstlige Troms. Men ikke langs kysten.
Navnet
Det latinske navnet Grammia betyr pennestrek, den med pennestrek. Navnet qvenseli er utledet av navnet til den svenske entomologen C. Quensel, som på slutten av 1700-tallet gjorde reiser til Lappland. På svensk heter den Alpigelkottspinnare.
Balearbuksbom
Balearbuksbom (Buxus balearica) er en eviggrønn busk i buksbomfamilien.
Bjorvatnet
Bjorvatnet eller Bjorvann kan vise til flere innsjøer i Norge:
Balearbuksbom
Den blir opptil tre meter høy og ligner på den mer kjente slektningen buksbom. Barken er lysere, og bladene er større. Griffelen er like lang som fruktknuten, mens griflene til buksbom bare er halvparten så lange. Busken finnes i skog, maquis og steinete steder.
Balearbuksbom vokser i motsetning til buksbom i lavlandet ved Middelhavet. Den har en usammenhengende utbredelse i Sør-Spania, Marokko, Balearene, Sardinia, Sør-Tyrkia og Syria og kan betraktes som en relikt. Plantene i Tyrkia og Syria skilles av og til ut som en egen art, Buxus longifolia.
Linnekleppen
Linnekleppen er en ås i Rakkestad og Marker kommune i Østfold. Den har en høyde på 325 meter over havet og er det høyeste punktet i begge kommunene. Linnekleppen er den nest høyeste punkt i det gamle Østfold fylke, etter Viktjernhøgda helt i nord.
Amanda Michalka
Amanda Joy Michalka (født 10. april 1991 i California), oftere referert til som AJ, er en amerikansk skuespiller og sanger. Hun spiller i bandet 78violet med sin søster Alyson Michalka.
Michalka medvirket i filmene Super Sweet 16 og Cow Belles, som også hennes søster var med i.
Espeland (Arna)
Espeland er et tettsted i Arna i Bergen kommune i Hordaland. Tettstedet har innbyggere per 1. januar. Espeland ligger midt på Bergenshalvøyen. 580 «Hardangervegen» går gjennom Espeland.
Linnekleppen
Til toppen er det blåmerket sti fra fylkesvei 124; ca. tre kilometer å gå, parkering ved fylkesveien.